
Erreserbak aurreko eguneko 13:00ak arte egin daitezke  

Jaibus Vitalek bidaiak egiten jarraituko du irailean eta urrian, bost udalerritako jaietara joateko 

• Berantevilla, Eltziego, Larrazubi, Agurain eta Gesaltza Añanarako zerbitzua egongo da     

Vitoria-Gasteiz, 2026ko abuztuak 26.- Uda ez da abuztuan amaitzen, eta Jaibus Vitalek Lurraldeko gazteak Arabako bost udalerritako zaindariaren jaietara eramaten jarraituko du irailean eta urrian. Vital Fundazioaren ekimen horrek Berantevilla, Eltziego, Larrazubi, Agurain eta Gesaltza Añanara eroso eta seguru joateko aukera emango du, autoa erabili beharrik gabe.

Hamar ibilbide eta hirurogeita hamar geltoki inguru ditu zerbitzuak. Autobusak 23:30ean abiatuko dira ibilbidearen lehenengo puntutik, eta itzulerarako, irizpide orokorra da bi ordutegiren artean aukeratu ahal izatea: goizaldeko 3:30ak edo 6:00ak. Itzulerako bidaia batzuek ordutegi bereziak izango dituzte, eta webgunean kontsulta daitezke, gainerako informazio xehatuarekin batera. 

Plazak www.fundacionvital.eus webgunearen bidez baino ezin daitezke erreserbatu, eta izen-emateak irteera bakoitzaren aurreko eguneko 13:00etan itxiko dira. Txartelen prezioa 5 eurokoa da joan-etorrirako.

Datak eta helmugak honako hauek izango dira:  

Irailak 5 
Berantevilla 
R1: Gaubea-Villanañe-Villamaderne-Espejo-Bergonda-Larrazubi -Fontecha-Zubillaga-Komunioi -Ribabelllosa-Berantevilla 
R2: Langraiz Oka -Argantzun-Burgueta-Manzanos-Estavillo-Armiñón-Berantevilla-Zanbrana-Berantevilla 
Eltziego 
R1: Moreda Araba – Oion- Lapuebla de Labarca-Eltziego
R2: Bastida -Samaniego-Leza-Navaridas-Páganos-Guardia-Eltziego

Larrazubi 
R1 Gesaltza Añana-Tuesta-Espejo-Bergonda -Larrazubi
R2 Boveda-Tobillas - Corro-Gurendes-Gaubea-Villanañe-Villamaderne-Larrazubi

Urriak 3 
Agurain 
R1: Araia-Agurain -Burgelu -Dulantzi -Agurain
R2: Gasteiz-Agurain 

Gesaltza Añana
R1: Langraiz Oka -Olabarri -Mandaita -Pobes-Paúl-Gesaltza Añana -Bóveda- Tobillas -Corro-Gurendes-Gaubea-Villanañe-Villamaderne-Gesaltza Añana
R2: Ribabellosa-Komunioi -Zubillaga-Fontecha-Larrazubi -Bergonda -Espejo-Tuesta-Gesaltza Añana

